CELEX: 62012CA0116
Language: hu
Date: 2013-12-12 00:00:00
Title: C-116/12. sz. ügy: A Bíróság (hatodik tanács) 2013. december 12-i ítélete (a Dioikitiko Protodikeio Serron (Görögország) előzetes döntéshozatal iránti kérelme) — Ioannis Christodoulou, Nikolaos Christodoulou, Afoi N. Christodoulou AE kontra Elliniko Dimosio (Vámérték — Harmadik országba exportált áruk — Export-visszatérítések — Lényegesnek nem minősülő feldolgozás az exportcélországban — Az áruknak az Európai Unió területére történő újrakivitele — A vámérték megállapítása — Ügyleti érték)

22.2.2014   
            
            
               HU
            
            
               Az Európai Unió Hivatalos Lapja
            
            
               C 52/8
            
         A Bíróság (hatodik tanács) 2013. december 12-i ítélete (a Dioikitiko Protodikeio Serron (Görögország) előzetes döntéshozatal iránti kérelme) — Ioannis Christodoulou, Nikolaos Christodoulou, Afoi N. Christodoulou AE kontra Elliniko Dimosio
   (C-116/12. sz. ügy) (1)
   
   (Vámérték - Harmadik országba exportált áruk - Export-visszatérítések - Lényegesnek nem minősülő feldolgozás az exportcélországban - Az áruknak az Európai Unió területére történő újrakivitele - A vámérték megállapítása - Ügyleti érték)
   2014/C 52/12
   Az eljárás nyelve: görög
   
      A kérdést előterjesztő bíróság
   
   Dioikitiko Protodikeio Serron
   
      Az alapeljárás felei
   
   
      Felperesek: Ioannis Christodoulou, Nikolaos Christodoulou, Afoi N. Christodoulou AE
   
      Alperes: Elliniko Dimosio
   
      Tárgy
   
   Előzetes döntéshozatal iránti kérelem — Dioikitiko Protodikeio Serron — A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (HL L 302., 1. o.; magyar nyelvű különkiadás 2. fejezet, 4. kötet, 307. o.) 24., 29., 32. és 146. cikkének értelmezése — Vámérték — Ügyleti érték — Meghatározás — Olyan exportált áruk, amelyeket az exportcélországban nem elegendő mértékben dolgoztak fel vagy munkáltak meg ahhoz, hogy a rendelet 24. cikke szerinti, utolsó feldolgozás szerinti országból származó terméknek minősüljenek, és amelyeket nem vontak passzív feldolgozási eljárás alá az eredeti exportáló országba történő újrabehozataluk céljából
   
      Rendelkező rész
   
   
               1.
            
            
               Az 1996. december 19-i 82/97/EK európai parlamenti és tanácsi rendelettel módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 29. és 32. cikkét akként kell értelmezni, hogy e cikkek alkalmazandók azon áruk vámértékének meghatározására, amelyeket adásvételi szerződésnek nevezett szerződés alapján importálnak, amelyről azonban kiderül, hogy valójában megmunkálási vagy feldolgozási szerződés. E meghatározás során nem bír jelentőséggel, hogy a megmunkálási vagy feldolgozási műveletek teljesítik-e az e rendelet 24. cikkében abból a célból rögzített feltételeket, hogy ezen áruk azon országból származónak minősüljenek, ahol e műveletekre sor került.
            
         
               2.
            
            
               A 82/97 rendelettel módosított 2913/92 rendelet 29. és 32. cikkét akként kell értelmezni, hogy a vámérték-meghatározás során figyelembe kell venni az olyan export-visszatérítés értékét, amelyben az áru részesült, és amelyet az unós jogi rendelkezéseket visszaélésszerű haszonszerzés céljából kihasználó magatartást tanúsítva nyertek el.
            
         
      (1)  HL C 138., 2012.5.12.